
PAŽYMOS, PATVIRTINANČIOS ATSISKAITYMĄ UŽ VALSTYBINĖS 
ŽEMĖS NUOMĄ, IŠDAVIMAS

Paslaugos apibūdinimas
Paslauga teikiama fiziniams ir juridiniams asmenims pateikus prašymą (priedas) išduoti pažymą apie atsiskaitymą už valstybinės žemės nuomą. Fizinis ar juridinis asmuo, pateikęs prašymą išduoti pažymą apie atsiskaitymą už valstybinės žemės nuomą, privalo būti visiškai atsiskaitęs už valstybinės žemės nuomą iki tokios pažymos išdavimo. Fiziniai ir juridiniai asmenys žemės nuomos mokestį turi sumokėti iki einamųjų metų lapkričio 15 d. 

Paslaugos teikimo proceso aprašymas
1. Paslaugos gavėjas užpildo laisvos formos prašymą (priedas) ir kartu su šiame aprašyme nurodytais dokumentais (jeigu prašymas siunčiamas paštu arba elektroniniu būdu, prie prašymo turi būti pridedamos visų reikiamų dokumentų kopijos, patvirtintos teisės aktų nustatyta tvarka) ir pateikia prašymą paslaugos aprašymo pradžioje nurodytu būdu.
2. Paslaugos vykdytojas teisės aktuose nustatyta tvarka išnagrinėja prašymą ir priima sprendimą arba išduoti pažymą, arba atmeta prašymą, arba informuoja paslaugos gavėją dėl prašymo papildymo. 
3. Paslaugos gavėjas atsiima pažymą (arba sprendimą neišduoti pažymos) prašyme nurodytu būdu, arba tokiu būdu, kaip buvo gautas prašymas.

Paslaugos teikimo informacija
Paslauga teikiama neelektroniniu būdu. Paslaugos suteikimo trukmė – 30 dienų. Paslaugos suteikimo kaina – paslauga neatlygintina.

Teisės aktai, reguliuojantys paslaugos teikimą
1. Lietuvos Respublikos Vyriausybės 2002-11-19 nutarimas Nr. 1798 „Dėl nuomos mokesčio ir žemės nuomos mokesčio priedo už valstybinę žemę“  
2. Lietuvos Respublikos Vyriausybės 2003-11-10 nutarimas Nr. 1387 „Dėl žemės nuomos mokesčio už valstybinės žemės sklypų naudojimą“  
3. Kėdainių rajono savivaldybės tarybos 2021-09-24 sprendimu Nr. TS-235 (aktuali redakcija) patvirtintas Valstybinės žemės nuomos mokesčio administravimo tvarkos aprašas 

Informacija ir dokumentai, kuriuos turi pateikti asmuo
1. [bookmark: part_d9ff0fcb455848c894397000eea09788]Prašymas (priedas).
2. Asmens tapatybę patvirtinantis dokumentas.
3. Juridinio asmens statusą patvirtinantis dokumentas.
4. Įgaliojimas (kopija), jeigu prašymą pasirašo ir teikia įgaliotas asmuo.
5. Paveldėjimo dokumentai, jeigu kreipiamasi dėl mirusio fizinio asmens.

Už paslaugos teikimą atsakingų asmenų kontaktai
Turto valdymo skyriaus vyr. specialistė Alina Melinauskienė, tel. +370 347 69571, el.  p. alina.melinauskiene@kedainiai.lt.

Informacija apie teikėją
[bookmark: _Hlk191017611][bookmark: _Hlk191390828][bookmark: _Hlk191390887]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

